Document ID: /fineweb-2-swissfilter-quality_10-filterrobots/filtered/02821.jsonl.gz/15

Moli s uvjerenjem da tvoja molitva leti iznad polja i planina, iznad rijeka i mora i da u trenu dostiže one za koje moliš.
- Uzmi si svaki dan nekoliko minuta vremena da bi bio sam u tišini… Opusti tijelo, razum i srce.
- Razgovaraj s Bogom jednostavno i prirodno. Ispričaj mu sve što imaš u svom srcu. Za to ti nisu potrebne nikakve formule, molitvenici ni tuđi način govora. Govori mu svojim vlastitim riječima. On te sigurno razumije.
- Vježbaj se u razgovoru s Bogom za vrijeme svog svakodnevnog posla. Ti znaš da je Bog svugdje prisutan. Dovoljno ti je na nekoliko sekundi zatvoriti oči. Gdjegod se nalazio: u trgovini, u autobusu, u vlaku, za pisaćim stolom… Naučit ćeš tako živjeti u Božjoj prisutnosti.
- Polazi od uvjerenja da te Bog uvijek prati, da je On kod tebe i da ti stalno pomaže. Zato nije potrebno da Boga stalno oblijećeš molitvom za Njegov blagoslov, nego mu stalno zahvaljuj jer On te uistinu stalno prati svojom ljubavlju i blagoslovom.
- Moli s uvjerenjem da tvoja molitva leti iznad polja i planina, iznad rijeka i mora i da u trenu dostiže one za koje moliš, kao što u istom trenu dopire do Božjeg srca koji ih blagoslivlja i pomaže.
- Kad moliš moraš uvijek imati u srcu pozitivne, a ne negativne misli.
- U molitvi uvijek moraš biti spreman prihvatiti Božju volju, kakva god ona bila: ”Oče, ne moja, nego tvoja volja neka bude.”
- Kad moliš, sve jednostavno stavi u Božje ruke. Moli za snagu da uvijek možeš učiniti što je najbolje, a sve ostalo s potpunim pouzdanjem prepusti dragom Bogu.
- Izmoli svaki dan jednu molitvu za one koji te ne vole, pa i za one koji su prema tebi loše postupali. To će ti dati neopisivu snagu, odnosno Bog će te zbog takve molitve obdariti tom snagom.
- Svaki dan se pomoli za svoju domovinu, i za očuvanje općeg mira. Mir je najveći Božji dar.
- Ovih se deset pravila može sabrati u jedno: kad moliš, ponašaj se kao dijete koje, netom što se roditelji vrate kući, poleti k njima i sjedne im u krilo, pa ispriča sve što ima na srcu.
Theodor Bovet, švicarski teolog i književnik
Preuzeto s www.palotinci.hr